stanford-oval/wikipedia huggingface dataset:
אליפות אירופה בכדורסל 1999
מהלך התחרות > שלבי ההצלבה > משחקי הדירוג 5–8

| 0 | 1 | 2 | 3 | 4 |
| --- | --- | --- | --- | --- |
| 2 ביולי | רוסיה רוסיה | 70-74 | גרמניה גרמניה | מקומות 5–8 |
| 0 | 1 | 2 | 3 | 4 |
| --- | --- | --- | --- | --- |
| 2 ביולי | טורקיה טורקיה | 80-56 | ליטא ליטא | מקומות 5–8 |
| 0 | 1 | 2 | 3 | 4 |
| --- | --- | --- | --- | --- |
| 3 ביולי | טורקיה טורקיה | 86-67 | גרמניה גרמניה | מקומות 7–8 |
| 0 | 1 | 2 | 3 | 4 |
| --- | --- | --- | --- | --- |
| 3 ביולי | רוסיה רוסיה | 103-72 | ליטא ליטא | מקומות 5–6 |
מהלך התחרות > שלבי ההצלבה > חצי גמר

| 0 | 1 | 2 | 3 | 4 |
| --- | --- | --- | --- | --- |
| 2 ביולי | צרפת צרפת | 70-63 | ספרד ספרד |  |
| 0 | 1 | 2 | 3 | 4 |
| --- | --- | --- | --- | --- |
| 2 ביולי | סרביה ומונטנגרו יוגוסלביה | 71-62 | איטליה איטליה |  |
מהלך התחרות > שלבי ההצלבה > מקום שלישי

| 0 | 1 | 2 | 3 | 4 |
| --- | --- | --- | --- | --- |
| 3 ביולי | סרביה ומונטנגרו יוגוסלביה | 62-74 | צרפת צרפת |  |
מהלך התחרות > שלבי ההצלבה > גמר

| 0 | 1 | 2 | 3 | 4 |
| --- | --- | --- | --- | --- |
| 3 ביולי | איטליה איטליה | 54-64 | ספרד ספרד |  |
פרסים > השחקן המצטיין

גרגור פוצ'קה (איטליה איטליה)
פרסים > חמישיית הטורניר

איטליה אנדראה מנגין
איטליה קרלטון מאיירס
ספרד אלברטו הררוס
יוגוסלביה דיאן בודירוגה
איטליה גרגור פוצ'קה
דירוג סופי

| מיקום | נבחרת |
| --- | --- |
1:  איטליה
2:  ספרד
3:  יוגוסלביה
4:  צרפת
5:  ליטא
6:  רוסיה
7:  גרמניה
8:  טורקיה
9-12:  ישראל
:  סלובניה
:  קרואטיה
:  צ'כיה
13-16:  מקדוניה
:  הונגריה
:  בוסניה והרצוגבינה
:  יוון
הערות שוליים

↑  XXXI EUROPEAN CHAMPIONSHIP (PARIS 1999)
אלסנדרו פארנזה, דוכס פארמה

אָלֵסַנְדְּרוֹ פָארְנֶזֵה, דּוּכַּס פַּארְמָה (באיטלקית: Alessandro Farnese, בספרדית: Alejandro Farnesio;‏ 27 באוגוסט 1545 – 3 בדצמבר 1592) היה אציל איטלקי וגנרל בצבא ספרד ההבסבורגית. בין השנים 1586–1592 שירת בתפקיד מושל ארצות השפלה ההבסבורגיות תחת פליפה השני, מלך ספרד ונאבק נגד התקוממות הולנדית פרוטסטנטית בארצות השפלה שהיוותה חלק מהשלבים המוקדמים של מלחמת שמונים השנה. לאלסנדרו היה תפקיד חשוב במהלך ההתערבות הספרדית הפרו-קתולית במלחמות הדת בצרפת.
ביוגרפיה

משפחת הקונדוטיירי (ראשי אגודות של שכירי חרב) אליה נולד אלסנדרו פארנזה השיגה את מעמדה הגבוה במאה ה-15 בשירות מדינת האפיפיור, וכן באמצעות מנהג לכרות נישואין מועילים פוליטית. בשנת 1534, בן למשפחת פארנזה, פאולוס השלישי, נבחר לאפיפיור (מאוחר יותר נראה אלסנדרו איתו בדיוקן "פאולוס השלישי ונכדיו אלסאנדרו ואוטאביו פארנזה"). נכדו של פאולוס, אוטביו (דוכס פארמה בין השנים 1547 ל-1586), התחתן עם מרגרט, בתו הלא-לגיטימית של קרל החמישי, קיסר האימפריה הרומית הקדושה; ומאיחוד זה נולדו תאומים, רק אחד מהם, אלסנדרו, שרד.
ביוגרפיה > שנותיו הראשונות

שושלת אמו ומריבות אביו עם הקיסר קבעו את גורלו של אלסנדרו. עוד כשהיה ילד, הוא נשלח לחצרו של פליפה השני, מלך ספרד, בן למשפחת הבסבורג, כבן ערובה לנאמנותו של הדוכס אוטביו לבית הבסבורג. פליפה היה אז בבריסל, ארצות השפלה ההבסבורגיות, ואלסנדרו שהה שם בין השנים 1556 ל-1559, והתוודע לאישים שהיו מאוחר יותר בעלי תפקידים עיקריים בסכסוך הדתי והפוליטי שעמד לפרוץ בארצות השפלה. בשנת 1559 נסע למדריד, שם הפך לחבר של משפחת המלוכה. לאחר מכן הוא שב לארצות השפלה, בשנת 1565, שם אמו מרגרט מפארמה הייתה מושלת בשם ספרד במשך שש שנים. באותה שנה, בגיל 20, הוא התחתן עם הנסיכה היורשת הפורטוגזית מריה לאחר משא ומתן זוגי ממושך. הוא לא פגש את ארוסתו עד ליומיים לפני נישואיו.
הקריאה לפעולה שכל כך ציפה לה מידי הכתר הספרדי הגיעה באופן בלתי צפוי בשנת 1571, כאשר מונה לסגנו של דון חואן מאוסטריה, הוא נלחם נגד האימפריה העות'מאנית במהלך קרב לפנטו. אולם בשנה שלאחר מכן פרנזה חזר לפארמה בדרישת פליפה השני. הפרות הסדר הדתי בין הפרוטסטנטים והקתולים בארצות השפלה הביאו להתערבות הצבא הספרדי תחת פרננדו אלווארז דה טולדו, הדוכס השלישי מאלבה ולתחילת המרד ההולנדי. בשנת 1578 פרנזה נלחם במרץ בקרב גמבלוקס, בו העניש בחומרה ובזז את העיירות של אוכלוסיית הפרוטסטנטים.
ביוגרפיה > מושל ארצות השפלה

בשנת 1578, עם פטירתו של חואן מאוסטריה, אלסנדרו מונה למושל ארצות השפלה ההבסבורגיות והיה עליו להתמודד נגד המרידות של האוכלוסייה הפרוטסטנטית בהנהגת וילם הראשון, נסיך אורנז'. איחוד הכוחות של תושבי ארצות השפלה נגד המס החדש של הכתר הספרדי החל מתפרק עקב משברים דתיים פנימיים. בסופו של דבר נוצר איחוד הראס בולוניה שהביע נאמנותו לכתר הספרדי ואיחוד אוטרכט בכל שאר ארצות השפלה שקרא לקבלה דתית ואוטונומיה מספרד. בהמשך הכריזו באיחוד אוטרכט על עצמאות ארצות השפלה והדחת פליפה השני. הניסיון ההולנדי להכתיר את פרנסואה, דוכס אנז'ו כשל ושנה מאוחר יותר התנקשות פוליטית סיימה את הקריירה של וילם הראשון. הודות לפיקודו של אלסנדרו הספרדים נחלו סדרת ניצחונות אל מול המרד ההולנדי, מה שהביא להאדרת יוקרתו של אלסנדרו והעלאתו לדרגת גנרל בצבא הספרדי.
בשנת 1586 נכבשו רוב שטחי ארצות השפלה חזרה לידי הכתר הספרדי ובשנה לאחר מכן נכבשה גם בירת איחוד אוטרכט, אנטוורפן. לאחר משבר ירושה, בשנת 1588 הוכרזו ארצות השפלה בתור קונפדרציה ורפובליקה תחת מאוריץ, נסיך אורנז' והמשיכו להילחם נגד הספרדים. בשנת 1589, בהמשך למלחמות הדת בצרפת, אנרי הרביעי, פרוטסטנטי, הפך למלך צרפת. החשש מצרפת פרוטסטנטית הביא את פליפה השני לשלוח את כוחותיו להילחם נגד המלך הצרפתי החדש ובשנת 1590 שחרר אלסנדרו את פריז מידי מצור פרוטסטנטי אך בו בזמן האחיזה הצרפתית בארצות השפלה נחלשה.
בשלב זה פרנזה חלה וטופל בספא (כיום בבלגיה), בעוד שסגניו נותרו להתמודד מול הצבא ההולנדי, שהוקם מחדש על ידי מאוריץ, ככל שיכלו. מותש ממחלה, הוא נפטר באראס, ממלכת צרפת, בגיל 47, בדיוק לפני שנקרא לזימון ולנזיפה בידי פליפה השני על היחלשות האחיזה בארצות השפלה. ההישג הגדול ביותר שלו היה החזרת השלטון הספרדי בפרובינציות הדרומיות והנצחת הקתוליות הרומית שם. אפילו כאשר ספרד הכירה בעצמאות הרפובליקה ההולנדית, דרום ארצות השפלה נותרו בחזקתה בתור ארצות השפלה הספרדיות.
ראו גם

המרד ההולנדי
ארצות השפלה ההבסבורגיות
מלחמות הדת בצרפת
הערות שוליים

↑   היסטוריה של עשר דקות – המרד ההולנדי (סרט תיעודי קצר), סרטון  באתר יוטיוב (אורך: 9:59)
↑   היסטוריה של עשר דקות – מלחמות הדת הצרפתיות (סרט תיעודי קצר), סרטון  באתר יוטיוב (אורך: 9:59)
| --- | --- |
בקרת זהויות :  NLI: 987007395644505171  PLWABN: 9811246254805606  BNE: XX1141792  BnF: cb12289241r (data)  BPN: 36031607  CANTIC: a10996564  GND: 118701932  ICCU: UFIV105654  ISNI: 0000 0001 2102 9417  LCCN: nr90023912  NKC: ola2014827685  NLG: 225883  NTA: 069306664  RKD: 490332  SNAC: w6765ntk  SUDOC: 031731546  ULAN: 500339410  VcBA: 495/16477  VIAF: 88906355   WorldCat (עם VIAF): 88906355
אמה איימס

| --- | --- |

 לידה:  13 באוגוסט 1865 שאנגחאי, הרפובליקה העממית של סין 
 פטירה:  13 ביוני 1952 (בגיל 86) ניו יורק, ארצות הברית 
 מקום קבורה:  Oak Grove Cemetery 
 מוקד פעילות:  ארצות הברית 
 סוגה:  אופרה 
 סוג קול:  סופרן 
 שפה מועדפת:  אנגלית 
 בן או בת זוג:  ג'וליאן ראסל סטורי (1 באוגוסט 1891–מאי 1907) אמיליו די ג'יגורזה (1911–?) 
 פרסים והוקרה:  אביר במסדר הדקל האקדמי (1891) 
 חתימה:  
 
אמה איימס (אנגלית: Emma Eames; ‏13 באוגוסט 1865 - 13 ביוני 1952) הייתה זמרת סופרן אופראית.
חייה

איימס, בתו של פרקליט טוען בבתי משפט בינלאומיים, נולדה בשאנגחאי שבסין. את הכשרתה בשירה קיבלה בבוסטון, אצל המורה המפורסמת מתילדה מרקזי, אם כי בהמשך ניסתה להמעיט בערך השפעתה של מרקזי על קולה. לאחר זמן הוזמנה לשיר בתפקיד הראשי ב"רומיאו ויוליה" של שארל גונו באופרה של פריז. לאחר הופעת הבכורה שלה בשנת 1889, המשיכה להופיע בתפקיד זה עוד פעמים רבות בשנתיים הבאות, עד שחדלה ממנו לבסוף ב-1891 מסיבות אישיות.
באותה שנה הופיעה לראשונה במטרופוליטן אופרה בניו יורק, שוב בתפקיד יוליה. בניו יורק זכתה לתהילה הרבה ביותר, ושם המשיכה להופיע באופרות עד לפרישתה בשנת 1909. כמו כן, הופיעה בבית האופרה המלכותית, קובנט גארדן בלונדון. כשהתפנתה אחרי שפרשה מן המטרופוליטן אופרה, יצאה למסעות קונצרטים ברחבי ארצות הברית, עד שלבסוף הסתלקה מעסקי השירה מכול וכול בשנת 1916.
בשנת 1929 כתבה איימס אוטוביוגרפיה, "זכרונות והרהורים".
אומרים שאיימס לא הייתה מרוצה מקולה כפי שנשמע בהקלטות, אם כי ב-1939 הופיעה בתוכנית רדיו, השמיעה כמה מתקליטיה המפורסמים ביותר ודיברה עליהם שלא בצניעות יתירה. אפשר לשמוע את איימס גם ב"גלילי מייפלסון".
הרפרטואר של איימס היה רחב יריעה וכלל את אאידה של ורדי, לוהנגרין של וגנר, טוסקה של פוצ'יני, אבירות כפרית של מסקאני, נישואי פיגארו ודון ג'ובאני של מוצרט ופאוסט של גונו.
חייה האישיים

איימס נישאה פעמיים, תחילה לצייר ג'וליאן סטורי ואחר לבריטון המפורסם אמיליו די ג'יגורזה, שעמו הקליטה כמה תקליטים. בשני המקרים הסתיימו הנישואין בגירושין ובמרירות רבה. לא נולדו לה ילדים, אבל באוטוביוגרפיה שלה הודתה כי נכפה עליה "הליך רפואי".
איימס עקרה את מושבה לניו יורק בשנת 1936, שם עשתה לה שֵם כמורה לפיתוח קול. בניו יורק נהנתה ללכת להצגות בתיאטראות ברודוויי. אמה איימס מתה בשנת 1952, בגיל 86.
אנדרס טאראנד

אנדרס טאראנד (באסטונית: Andres Tarand;‏ נולד ב-11 בינואר 1940) הוא פוליטיקאי שכיהן כראש ממשלת אסטוניה.
ביוגרפיה

טאראנד נולד בטאלין ובשנת 1963 סיים לימודי תואר ראשון בקלימטולוגיה מאוניברסיטת טרטו. לאחר מכן הוא סיים לימודי תואר שני בגאוגרפיה (1973) והמשיך במחקר אקדמי באוניברסיטה. בשנים 1979–1981 עמד טאראנד בראש מחלקת המחקר ובשנים 1988–1990 היה מנהל הגנים הבוטניים של טרטו. משנת 1996 הוא משמש חבר מועצת המנהלים של האוניברסיטה.
בשנים 1992–2004 היה טאראנד חבר הפרלמנט של אסטוניה. במהלך תקופה זו הוא נבחר לשמש ראש הממשלה (1994–1995) וכיהן בתפקיד השר לאיכות הסביבה (1992 - 1995).
בשנים 2004–2009 היה טאראנד חבר הפרלמנט האירופי מטעם המפלגה הסוציאל-דמוקרטית.
טאראנד עוסק רבות בתחום איכות הסביבה ופועל בתחום זה באסטוניה ובאזור הבלטי. במסגרת פעילותו זו הוא שותף לעשייתם של ההתאחדות האסטונית לגאוגרפיה, המכון האסטוני לפיתוח בר-קיימא, מכון סטוקהולם לנושאי סביבה, החברה האסטונית להגנת הטבע ואחרים.
אמהרית

ערך זה עוסק בשפתה הרשמית של אתיופיה. אם התכוונתם למשמעות אחרת, ראו .
| --- | --- |

 מדינות:  במקור אתיופיה, מדינות הגירה: סודאן, דרום סודאן, אריתראה, ישראל, ארצות הברית, קניה, קנדה, שוודיה, ג'יבוטי
 אזורים:  קרן אפריקה
 דוברים:  נוספים באתיופיה: כ־85 מיליון
 שפת אם:  כ־82 מיליון (2018)
 כתב:  כתב געז, ברייל געז
 משפחה:  שפות אפרו-אסיאתיות שפות שמיות שמיות דרומיות אתיו-שמיות ? אתיו-שמיות דרומיות ? טרנסוורסליות אמהרית-ארגובה אמהרית
 לאום:  אתיופיה אתיופיה
 קוד שפה:  ISO 639-1: קוד am   ISO 639-2, ISO 639-3: קוד amh   גלוטולוג: amha1245   לינגוואספיר: 12-ACB-a
 קוד ISO 639-1:  am 
 קוד ISO 639-2:  amh 
 קוד ISO 639-3:  amh 
 ראו גם:  שפה • כתב • רשימת שפות
 
אמהרית (አማርኛ – אַמַרִנְיַה) היא שפה ממשפחת השפות השמיות, שהתפתחה בקרן אפריקה במהלך המאה ה־10. אמהרית היא השפה הרשמית באתיופיה במדינות אמהרה, מדינת האומות, הלאומים ועמי הדרום, בנישנגול-גומאז וגמבלה ובערים אדיס אבבה ודירה דאווה. ריכוזים של דוברי אמהרית נמצאים גם במדינות שהיגרו אליהם, הגדולים בהם ישראל וארצות הברית.
התפתחות השפה

ליונל בנדר, בעקבות חוקרים קודמים, הפנה את תשומת הלב לשילוב הייחודי באמהרית של אוצר מילים שמי, ולצידו תחביר מאוד לא-שמי. על פי התאוריה שלו, במשך מאות רבות של שנים שלטה האימפריה האתיופית על מספר רב של עמים ושבטים. בהיותה הישות הכובשת, היה על העמים הנכבשים ללמוד לתקשר עם הכובש, מה שייצר מספר רב של שפות פידג'ין, אשר מתפתחות לפעמים בין שתי קבוצות חברתיות שאחת מהן כפופה היררכית לשנייה. שפות אלו היו בעלות תחביר קרוב יותר לשפות של העמים הנקלטים ללא הרף על ידי החבשים, שכן אוצר מילים ניתן ללמוד בקלות יחסית, אולם תחביר ודקדוק הם קשים יותר ללימוד והפנמה. כפי שבנדר מדגיש, התיאוריה הזו על מקור האמהרית עדיין ספקולטיבי.
כתב

השפה נכתבת באמצעות הכתב ההברתי געז עם כמה התאמות לשפה המודרנית. כתב זה התפתח מהכתב הדרום־ערבי העתיק ואותיותיו דומות מאוד לכתב הפיניקי (והעברי) הקדום. בכתב זה יש סימן יסוד לכל עיצור וניקוד מוּבְנה לסימון התנועה, כך שכל סימן גרפי מייצג הברה של עיצור–תנועה.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  |  | ä אֱ [ə] | u אֻ | i אִ | a אַ | e אֶ | ə אְ [ɨ] | o אֹ |
| ה | h | ሀ* | ሁ | ሂ | ሃ | ሄ | ህ | ሆ |
| ל | l | ለ | ሉ | ሊ | ላ | ሌ | ል | ሎ |
| ח | ḥ | ሐ | ሑ | ሒ | ሓ | ሔ | ሕ | ሖ |
| מ | m | መ | ሙ | ሚ | ማ | ሜ | ም | ሞ |
| שׂ | ś | ሠ | ሡ | ሢ | ሣ | ሤ | ሥ | ሦ |
| ר | r | ረ | ሩ | ሪ | ራ | ሬ | ር | ሮ |
| ס | s | ሰ | ሱ | ሲ | ሳ | ሴ | ስ | ሶ |
| שׁ | š | ሸ | ሹ | ሺ | ሻ | ሼ | ሽ | ሾ |
| ק | ḳ | ቀ | ቁ | ቂ | ቃ | ቄ | ቅ | ቆ |
| בּ | b | በ | ቡ | ቢ | ባ | ቤ | ብ | ቦ |
| בֿ | v | ቨ | ቩ | ቪ | ቫ | ቬ | ቭ | ቮ |
| תּ | t | ተ | ቱ | ቲ | ታ | ቴ | ት | ቶ |
| צ' | č | ቸ | ቹ | ቺ | ቻ | ቼ | ች | ቾ |
| חֿ | ḫ | ኀ | ኁ | ኂ | ኃ | ኄ | ኅ | ኆ |
| נ | n | ነ | ኑ | ኒ | ና | ኔ | ን | ኖ |
| נְי | ñ | ኘ | ኙ | ኚ | ኛ | ኜ | ኝ | ኞ |
| א | ʾ | አ | ኡ | ኢ | ኣ | ኤ | እ | ኦ |
| כּ | k | ከ | ኩ | ኪ | ካ | ኬ | ክ | ኮ |
| כֿ | x | ኸ | ኹ | ኺ | ኻ | ኼ | ኽ | ኾ |
| וּ | w | ወ | ዉ | ዊ | ዋ | ዌ | ው | ዎ |
| ע | ʿ | ዐ | ዑ | ዒ | ዓ | ዔ | ዕ | ዖ |
| ז | z | ዘ | ዙ | ዚ | ዛ | ዜ | ዝ | ዞ |
| ז׳ | ž | ዠ | ዡ | ዢ | ዣ | ዤ | ዥ | ዦ |
| י | y | የ | ዩ | ዪ | ያ | ዬ | ይ | ዮ |
| ד | d | ደ | ዱ | ዲ | ዳ | ዴ | ድ | ዶ |
| ג׳ | ǧ | ጀ | ጁ | ጂ | ጃ | ጄ | ጅ | ጆ |
| גֿ | g | ገ | ጉ | ጊ | ጋ | ጌ | ግ | ጎ |
| ט | ṭ | ጠ | ጡ | ጢ | ጣ | ጤ | ጥ | ጦ |
| צ׳ הדופה | č̣ | ጨ | ጩ | ጪ | ጫ | ጬ | ጭ | ጮ |
| פּ' הדופה | p̣ | ጰ | ጱ | ጲ | ጳ | ጴ | ጵ | ጶ |
| ס/צ הדופה | ṣ | ጸ | ጹ | ጺ | ጻ | ጼ | ጽ | ጾ |
| צ הדופה | ṣ́ | ፀ | ፁ | ፂ | ፃ | ፄ | ፅ | ፆ |
| פֿ | f | ፈ | ፉ | ፊ | ፋ | ፌ | ፍ | ፎ |
| פּ | p | ፐ | ፑ | ፒ | ፓ | ፔ | ፕ | ፖ |
פונולוגיה

מבחינת הדקדוק ואוצר המילים, הושפעה האמהרית מהלשונות האפריקאיות והשמיות העתיקות, במעתקי הגאים טיפוסיים כמו צ׳ד"י במקום כ"ף בעברית, וגימ"ל במקום זי"ן, או דל"ת במקום תי"ו. כך לדוגמה באמהרית גְֿרוֹעַ היא רגל (מקבילה ל"זרוע" בעברית), ותְּדַהַלֵץ׳ פירושה בעברית "תתהלך".
פונולוגיה > עיצורים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  |  | סדקי | וילוני | וילוני | חכי | בתר־מכתשי | מכתשי | שפתי |
|  |  | סדקי | משופתת | רגיל | חכי | בתר־מכתשי | מכתשי | שפתי |
| אפי | אפי |  |  |  | ɲ |  | n | m |
| סותם | אטום | ʔ | kʷ | k |  |  | t | p |
| סותם | קולי |  | gʷ | g |  |  | d | b |
| סותם | מסודק |  | kʷʼ | kʼ |  |  | tʼ | pʼ |
| מחוכך | אטום |  |  |  |  | t͡ʃ |  |  |
| מחוכך | קולי |  |  |  |  | d͡ʒ |  |  |
| מחוכך | מסודק |  |  |  |  | t͡ʃʼ | t͡sʼ |  |
| חוכך | אטום | h |  |  |  | ʃ | s | f |
| חוכך | קולי |  |  |  |  | ʒ | z |  |
| מקורב | מקורב |  | w |  | j |  | l |  |
| רוטט | רוטט |  |  |  |  |  | r |  |
הקשיבו לכתב האמהרי המוקרא ביוטיוב
אמהרית לא מאפשרת את הגיית העיצורים ʔ ו־h לפני התנועה ä, ועל כן האותיות שאמורות לסמל את ההברות ʔä/hä נהגות במקום זאת ʔa/ha, בהתאמה. למקרים החריגים שכן נדרשת הגיית ההברה ʔä, הומצאה האות החדשה ኧ.
פונולוגיה > תנועות

באמהרית שבע תנועות: סגורה קדמית, סגורה מרכזית וסגורה אחורית מעוגלת; אמצעית קדמית, אמצעית מרכזית (שווא) ואמצעית אחורית מעוגלת; ותנועה פתוחה מרכזית. כפי שניתן לראות בטרפז התנועות משמאל, הגייתן של ארבע התנועות הקדמיות והאחוריות משתנה בין הניבים השונים של אמהרית, ולעיתים בעלות גוון מרכזי יותר.
הפועל

צורת הפועל באמהרית היא שמית מובהקת, ומאוד דומה לצורת הפועל העברי. הדמיון הצורני הוא בכך שכל פועל אמהרי מורכב משלוש מורפמות: השורש העיצורי משובץ בסירוג בתבנית-תנועות (לפי הבניין) ליצירת הבסיס, ואל הבסיס מתחברת מוספית (תחילית, סופית או מוספית-מסגרת) המציינת גוף, מין ומספר. לדוגמה, הפועל ሰበረ סֶבֶּרֶה ("הוא שָׁבַר") מורכב משלוש מורפמות: השורש סב"ר – ስብረ sbr (מקביל לעברית שב"ר) משתבץ בתבנית-התנועות של זמן עבר פֵּעל (ä-ä), ליצירת הבסיס סֵבּר – ሰበር- säbr, ולבסיס זה מצטרפת הסופית המציינת גוף-שלישי-זכר-יחיד (-ֵה) -ä ומתקבל (בדומה לתוספת חולם: פָּעְלוֹ) סֵבְּרֵה.
| זמן-אספקט:> גוף, מין ומספר | פָּעָל – בנין קל עבר | יפעל – בניין קל עתיד (משמש להווה: פועל) | פָּעוּל (פעולת) | נפעל – בנין נפעל עבר | פְּעָל (ציווי) | לפעול (שם הפועל) |
| --- | --- | --- | --- | --- | --- | --- |
| אני | ፈለግኩ | እፈልጋለሁ | ፈልጌ | ፈልጌያለሁ | – | ልፈልግ |
|  | פֶלֶגִיכּוּ (רציתי) | אִפֶלִגַלֵהוּ (אֶרְצֶה) | פֶלִיגְּה (רָצוֹן) | פֶלִיגְּיֶלֶהוּ (נרציתי, נבחרתי) | – | לִפֶלִיגִי (לרצות) |
| אתה | ፈለግክ | ትፈልጋለህ | ፈልገህ | ፈልገሃል | ፈልግ | – |
|  | פֶלֶגִיכִּי (רָצִיתָּ, רצוי) | תּפֶלִגַלֵהִי (תרצה) | פֶלִיגְּהִי (רצונךָ) | פֶלִיגֶהֶלִי (נרצית, נבחרת) | פֶלִיגִי (רְצֵה) | – |
| את | ፈለግሽ | ትፈልጊያለሽ | ፈልገሽ | ፈልገሻል | ፈልጊ | – |
|  | פֶלֶגִישִי (רצית, רצונך) | תּפֶלִִגַיַלֵשִי (תרצי) | פֶלִיגֶשִי (רצונֵך) | פֶלִיגֶשִי (נִרצֵיתְּ, התלווית) | פֶלִיגִי (רְצִי, חַפְּשִׂי) | – |
| הוא | ፈለገ | ይፈልጋል | ፈልጎ | ፈልጓል | – | ይፈልግ |
|  | פֶלֶג (רָצָה) | יִפֶלִגַלִי (ירצה, כלומר: רוצה) | פֶלִיגוֹ (רצונו) | פֶלִיגוֲּלִי (נרצה, חיפשו אותו) | – | יִפֶלִיגִי (רצונו) |
| היא | ፈለገች | ትፈልጋለች | ፈልጋ | ፈልጋለች | – | ትፈልግ |
|  | פֶלֶגֶצִ׳י (רָצְתָה) | תִּפֶלִגַלֶצִי (תרצה, כלומר: רוצה) | פֶלִיגָה (רצונה) | פֶלִיגַלֶֶצּ׳י (נרצתה, חיפשו אותה) | – | תִּפֶלִיגִי (רצונה) |
| אנחנו | ፈለግን | እንፈልጋለን | ፈልገን | ፈልገናል | – | እንፈልግ |
|  | פֶלֶגיני (רָצינו) | איניפליגלני (נרצה, כלומר: רוצים) | פֶלִיגני (רצוננו) | פֶלִיגֶנַלִי (נרצינו, חפצנו) | – | אִינִיִפֶלִיגִי (רצוננו, הצורך שלנו) |
| אתם/ן | ፈለጋችሁ | ትፈልጋላችሁ | ፈልጋችሁ | ፈልጋችኋል | ፈልጉ | – |
|  | פֶלֶגַצִ׳יהוּ (רָציתם/ן) | תיפליגלצִ׳יהוּ (תרצו, כלומר: רוצים) | פֶלִיגצִ׳יהוּ (רצונכם) | פֶלִיגֶצִ׳יהוַּלִי (נרציתם, חיפשתם) | פֶלִיגוּ (רְצוּ, חיפוש) | – |
| הם/ן (או צורת נימוס) | ፈለጉ | ይፈልጋሉ | ፈልገው | ፈልገዋል | – | ይፈልጉ |
|  | פֶלֶגוּ (רָצוּ, מחפש) | יפליגלוּ (יְרוּצוּ, כלומר: רוצים) | פֶלִיגֶוִּי (רצונם/כם) | פֶלִיגֶוַּלִִי (נרצו, חיפש) | – | יִפֶלִיגוּ (רצונם, הצורך שלהם/כם) |
באמהרית יש כ־14 בניינים. יש מהבניינים המעניקים לפועל משמעות של גרימה (בדומה לבניין הפעיל), של העצמת הפעולה או מוּדעוּת אליה (כמו בניין פיעל, בעברית), פעולה עצמית, הדדית או מתמשכת (בדומה לבניין התפעל), פעולה סבילה (כמו בניין נפעל) ומשמעויות נוספות.
ספרות ישראלית

בשנת 2018 החל פרויקט תרגום ספר ההלכה "ילקוט יוסף" לאמהרית, בעידודו של הראש"ל יצחק יוסף. זהו ספר ההלכה הראשון וספר היהדות השני שתורגם בישראל לאמהרית. ספר היהדות הראשון שתורגם הוא: "סידור קורן".
ראו גם

תיגרינית
הערות שוליים

↑  Donald Donham and Wendy James (editors), The southern marches of Imperial Etheopia, Camebridge University Press, 1986, עמ' 11
↑
↑  Amharic Textbook  By Wolf Leslau p 377
| --- | --- |
בקרת זהויות :  NLI: 987007294067105171  BnF: cb119439346 (data)  GND: 4001701-1  LCCN: sh85004449  NDL: 00560240  NKC: ph507313  SUDOC: 027386155
אנגוס מקינון

אנגוס מקינון (באנגלית: Angus McKinnon;‏ 8 בדצמבר 1886 - מאי 1968) היה כדורגלן סקוטי.
קריירה

מקינון נולד בפייזלי שבסקוטלנד והחל את קריירת הנוער שלו במועדון פיטרסהיל, ולאחר מכן היגר דרומה והצטרף למועדון קארליסל יונייטד ששיחק בליגה של לנקשייר. במאי 1908 הוא היגר ללונדון והצטרף למועדון וולוויץ' ארסנל. בתחילת דרכו בארסנל הוא שיחק בעיקר בקבוצת המילואים, וערך את הופעת הבכורה שלו בהפסד 1 - 4 לברדפורד סיטי ב-12 בדצמבר 1908. באותה עונה הוא השתתף במשחק אחד נוסף בלבד. מקינון הוצב בעמדת הקשר השמאלי, בעיקר כמחליפו של הסקוטי רודי מקאיצ'ריין, ורק ב-1911 הוא הפך לשחקן הרכב קבוע במקום בן ארצו.
מקינון המשיך לשחק בהרכב של ארסנל עד להשעיית המשחקים הרשמיים בעקבות מלחמת העולם הראשונה, למעט שמונה חודשים בין מרץ לנובמבר 1914 שבהם היה פצוע. בתקופה שבה שיחק בארסנל המועדון ירד לליגה השנייה (1913); למרות זאת הוא המשיך לשחק שם גם בתקופת המעבר לאצטדיון הייבורי, והיה חלק מההרכב שהעפיל בחזרה לליגה הראשונה. בזמן המלחמה הוא שירת כנהג בחיל תותחנות השדה המלכותי, וחזר לשחק במועדון (שבינתיים נבחר להצטרף מחדש לליגה הראשונה) עם חידוש משחקי הכדורגל ב-1919. למרות שהיה כבר בן 32 הוא המשיך לשחק עבור ארסנל במשך שתי עונות נוספות, והחל את עונת 1921/1922 כקשר השמאלי הבכיר לפני שהוחלף על ידי טום ויטאקר הצעיר.
בקיץ 1922 שוחרר מקינון בהעברה חופשית, לאחר שהשתתף ב-217 משחקים והבקיע ארבעה שערים עבור ארסנל. הוא חתם בצ'רלטון אתלטיק, שיחק שם במשך עונה, ולאחר מכן עבר למועדון ויגאן בורו  שבו לא השתתף ולו במשחק ליגה אחד עד לפרישתו ב-1923. לאחר פרישתו הוא הצטרף לניו ברייטון; הוא שהה שם במשך 27 שנים עד ל-1962, ועבד כמאמן כושר או כמאמן.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
אנגלית מקומית אפרו-אמריקאית

| --- | --- |
 מדינות:  ארצות הברית 
 אזורים:  אפרו-אמריקאים 
 כתב:  אלפבית לטיני 
 משפחה:  הודו-אירופית גרמאנית מערב גרמאנית גרמאנית תחתית אנגלית אנגלית מקומית אפרו-אמריקאית
 ראו גם:  שפה • כתב • רשימת שפות
 
אנגלית מקומית אפרו-אמריקאית (באנגלית: African-American Vernacular English, בראשי תיבות: AAVE) היא להג של השפה האנגלית המדובר בקרב אפרו-אמריקאים בארצות הברית.
התפתחות

ישנן שתי גישות עיקריות באשר לאופן התגבשותה של האנגלית המקומית האפרו-אמריקאית:
לפי גישה אחת, הלהג החל את דרכו כשפה קריאולית: כלומר, העבדים יצרו שפה חדשה, מעורבת, בהתבסס על הדקדוק בשפות שהם הכירו ועל אוצר המילים בשפה האנגלית. התומכים בגישה זו מצביעים על נקודות דמיון בין הלהג הנהוג בארצות הברית לבין שפות קריאוליות שהתפתחו על ידי עבדים אפריקאיים בקריביים, והתבססו אף הן על השפה האנגלית. לפי טענה זו, השפה החלה לעבור אט אט תהליך של התאמת אוצר המילים לדקדוק האנגלי ובכך היא טשטשה את זהותה כשפה קריאולית. עם זאת, כיוון שתהליך זה לא הושלם, נותרו עוד הבדלים בין האנגלית האפרו-אמריקאית לבין זו המדוברת בפי הלבנים.
לפי הגישה השנייה, הלהג האפרו-אמריקאי נוצר כשהעבדים החלו להיחשף לאנגלית שדוברה בדרום ארצות הברית, לרבות על ידי המשרתים החוזיים, שהיו אחראיים להבאתם מאפריקה לארצות הברית. אנגלית זו הייתה קלוקלת ורצופה בשגיאות. לפי גישה זו, ההבדלים בין הסוג הזה של האנגלית, שאותו אימצו האפרו-אמריקאים, לבין האנגלית שדוברה בשאר ארצות הברית, הובילה להיווצרותו של הלהג האפרו-אמריקאי.
דקדוק

לאנגלית המקומית האפרו-אמריקאית יש מספר מאפיינים המייחדים אותה מאנגלית אמריקאית:
ניתן להשמיט את הפעלים "Is" ו-"Are", ובכך להפוך את המשפט למשפט שמני (כגון "She nice" במקום "She is nice").
ההווה הפשוט מומר בתחילית "Be" לפועל, שאחריו תבוא סיומת של ing- (כגון "They be playing" במקום "They play").
המילה "Done" יכולה לשמש כפועל, לשם ציון פעולה שהסתיימה (כגון "They done used all the good ones"). באנגלית אמריקאית נהוג להשתמש בפועל "To finish".
לצורך תיאור זמן העבר, ניתן להיעזר גם בצורות הפועל המשמשות לזמן ההווה (כגון "They run there yesterday"), לזמן המושלם (כגון "They seen it"), או בפועל "To have" (כגון "I had went there").
ניתן ליצור פעלים בזמן עבר שאינם קיימים באנגלית התקינה (כגון "Knowed", "Hearen" ו-"Clumb", במקום "Knew", "Heared" ו-"Climbed").
ניתן לוותר על הסיומת "s" בגוף שלישי יחיד (כגון "She walk" במקום "She walks"), או לחלופין להוסיף אותה לגופים אחרים (כגון "The dogs barks" במקום "The dogs bark").
נהוג להשתמש בשלילה כפולה, להבדיל מהאנגלית התקנית שבה השלילה נצרכת פעם אחת במשפט (כגון "It wasn't nothing" במקום "It wasn't anything").
הערות שוליים

↑  ML Louden ,African-American and Minority Language Maintenance in the United States, The Journal of Negro History, 2000
↑  Walt Wolfram, The grammar of urban African American Vernacular English, 2004
| --- | --- |
בקרת זהויות :  NLI: 987007283123605171  BnF: cb11938085m (data)  GND: 4191591-4  LCCN: sh85014552  NKC: ph216782  SUDOC: 027310957
אמילי רתרפורד

| --- | --- |
אין תמונה חופשית
 לידה:  18 בספטמבר 1974 (בת 50) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  מ-1999 
 מקום לימודים:  תיכון סיינט מרקס  אוניברסיטת דרום קליפורניה 
 פרופיל ב-IMDb
 
אמילי רתרפורד (באנגלית: Emily Rutherfurd; נולדה ב-18 בספטמבר 1974) היא שחקנית אמריקאית.
ביוגרפיה

רתרפוד נולדה בניו יורק. ב-1999 היא שיחקה בקומדיית המצבים "עובד איתי" לצד קווין פולאק וב-2003 הופיעה בפרק הראשון של הקומדיה "זוגיות" לצד רינה סופר. היא מזוהה בעיקר עם תפקידה ככריסטין החדשה בקומדיה כריסטין הישנה. היא שיחקה גם במספר סרטי קולנוע וביניהם יחצ"ן המסיבות לצד ראיין ריינולדס וטארה ריד.
רתרפורד מתגוררת בלוס אנג'לס עם בעלה ובתה.
אנדי טימונס

| --- | --- |

 לידה:  26 ביולי 1963 (בן 61) אוונסוויל, ארצות הברית 
 מוקד פעילות:  ארצות הברית 
 תקופת הפעילות:  מ-1988 
 מקום לימודים:  תיכון ויליאם הנרי הריסון 
 סוגה:  רוק אינסטרומנטלי 
 שפה מועדפת:  אנגלית 
 כלי נגינה:  גיטרה 
 חברת תקליטים:  Favored Nations 
 www.andytimmons.com
 
אנדי טימונס (באנגלית: Andy Timmons. נולד ב-26 ביולי 1963) הוא גיטריסט אמריקאי.
חייו

טימונס נולד בדאלאס שבטקסס והחל דרכו בגיל 13 באינדיאנה בלהקה ששמה Taylor Bay.
הוא למד לנגן בגיטרה קלאסית במשך שנתיים, לפני שהוא עבר למיאמי ללמוד מוזיקת ג'אז באוניברסיטת מיאמי.
בין היתר הוא נבחר לאחד הגיטריסטים הטובים בעולם (מתוך 20) במגזין היפני music magazine's reader.
שיריו של טימונס הם לרוב אינסטרומנטליים, אך ישנם כמה שירים שבהם הוא שר.
דיסקוגרפיה (לפי סדר כרונולוגי)

1994 - ear X-tacy (Ear X-Tacy)
1997 - ear X-tacy 2
1997 - Pawn Kings
1998 - Orange Swirl (Orange Swirl)
1999 - The Spoken and the Unspoke
2000 - And-thology 1 & 2
2001 - That Was Then, This is Now
2006 - Resolution
אנדרס טגנל

נילס אנדרס טגנל (בשוודית: Anders Tegnell, מבוטא אָנְדֶש טֶיְינֶל; נולד ב-17 באפריל 1956) הוא רופא שוודי, מומחה לטיפול ומניעה של מחלות זיהומיות, המשמש כאפידמיולוג הראשי של הסוכנות לבריאות הציבור השוודית. התפרסם במהלך מגפת הקורונה כשהיה בעל תפקיד מרכזי בגיבושה של המדיניות השוודית לטיפול בנגיף שלא כללה הטלת סגר.